Rosario (Uruguai)

Rosario (Rosario oriental edo Rosario del Colla izenez ere ezaguna) Kolonia departamenduan dagoen Uruguaiko hiri bat da. Izen bereko udalerriaren egoitza da.

 Kokapena 
Rosario hiria Kolonia departamenduaren hego-ekialdean dago, Colla errekaren eskuinaldean, Rosario ibaian itsasoratzen den lekutik gertu, eta N2 ibilbide nazionalaren gainean, N1 ibilbide nazionalarekiko elkargunearen iparraldean. Hurbilen dauden hiriak Colonia Valdense (10 km) eta Nueva Helvecia (15 km) dira; Colonia del Sacramentotik 50 km-ra dago eta Montevideo hiriburu nazionaletik 130 km-ra dago.

 Rosarioko historia 
Benito Herosak sortu zuen 1775eko urtarrilaren 24an. Garai hartan José de Vértiz y Salcedok (1719-1799) gobernatzen zuen, Río de la Platako kapitain nagusia 1770 eta 1776 artean eta Río de la Platako erregeordea 1778 eta 1783 artean.

 Biztanlegoa 
2011ko erroldaren arabera, hiriak 10.085 biztanle ditu.

 Informazio orokorra 
ezkerrera|thumb|220x220px|Arballo pasagunea
Rosario kokapen geografiko nahiko pribilegiatuan dago, Río de la Platako bi hiriburuen artean, Montevideo eta Buenos Airesen artean. Gainera, Uruguaiko eskualderik produktiboenetakoa da nekazaritza eta esnetegiari dagokionez. Hala ere, Rosariok langabezia-krisia bizi du. Portua edukitzeak mesede egiten dio.

 Erreferentziak 

 Kanpo loturak 

 Instituto Nacional de Estadística: Plano de la ciudad de Rosario
 Proyecto Microrregión del Rosario
Kategoria:Uruguaiko hiriak